Kristine Tjøgersen

Kristine Tjøgersen (født 1982) er en norsk komponist innen samtidsmusikk og klarinettist.

Hun har en mastergrad innen komposisjon ved Anton Bruckner Universitet i Linz i Østerrike og en mastergrad i klarinett ved Norges musikkhøgskole. Hennes kompoisjoner er blant annet blitt framført av Ardittikvartetten, , , , Stavanger symfoniorkester, BIT20 Ensemble og Oslo Sinfonietta. Hun har mottatt flere komponistpriser, blant annet Arne Nordheims komponistpris i 2020, årets verk fra Norsk Komponistforening for verket Piano Concerto i 2021 og årets utvalgte verk fra International Rostrum of Composers for Between Trees i 2022.

Som klarinettist er hun medlem av samtidsmusikkorkesteret Ensemble neoN og Tøyen Fil og Klafferi og har tidligere vært medlem av Asamisimasa.

Diskografi 
 Asleep, Street, Pipes, Tones (Hubro, 2011) - med Michael Pisaro og Håkon Stene

Priser og nominasjoner 
 Nominert Edvard-prisen 2018 i klassen samtid for Mistérios do Corpo
 Arne Nordheims komponistpris 2020
 Vinner av Pauline Hall-konkurransen 2020
 Årets verk fra Norsk Komponistforening 2021 for Piano Concerto
 Nominert Edvard-prisen 2022 i klassen samtid for Between Trees
 Årets utvalgte verk fra International Rostrum of Composers 2022 for Between Trees
 Nominert Spellemannprisen 2022 i klassen årets internasjonale suksess

Referanser

Eksterne lenker 
 
 

Norske komponister
Norske klarinettister
Fødselsdato ikke oppgitt